**Výbor**

**Národnej rady Slovenskej republiky**

**pre verejnú správu a regionálny rozvoj**

48. schôdza výboru

**231**

## U z n e s e n i e

**Výboru Národnej rady Slovenskej republiky**

**pre verejnú správu a regionálny rozvoj**

zo  6. novembra 2008

k návrhu poslanca Národnej rady Slovenskej republiky Jána Kvorku na vydanie zákona, ktorým sa mení a dopĺňa zákon Národnej rady Slovenskej republiky č. 241/1994 Z. z. o Meste Martin ako centre národnej kultúry Slovákov (tlač 778)

**Výbor Národnej rady Slovenskej republiky pre verejnú správu a regionálny rozvoj**

**prerokoval**

návrh poslanca Národnej rady Slovenskej republiky Jána Kvorku na vydanie zákona, ktorým sa mení a dopĺňa zákon Národnej rady Slovenskej republiky č. 241/1994 Z. z. o Meste Martin ako centre národnej kultúry Slovákov (tlač 778) a

**A. s ú h l a s í**

s návrhom poslanca Národnej rady Slovenskej republiky Jána Kvorku na vydanie zákona, ktorým sa mení a dopĺňa zákon Národnej rady Slovenskej republiky č. 241/1994 Z. z. o Meste Martin ako centre národnej kultúry Slovákov (tlač 778);

# B. o d p o r ú č a

**Národnej rade Slovenskej republiky**

návrh poslanca Národnej rady Slovenskej republiky Jána Kvorku na vydanie zákona, ktorým sa mení a dopĺňa zákon Národnej rady Slovenskej republiky č. 241/1994 Z. z. o Meste Martin ako centre národnej kultúry Slovákov (tlač 778) **schváliť**;

**C. u k l a d á**

**predsedovi výboru**

predložiť stanovisko výboru k uvedenému návrhu zákona predsedovi Národnej rady Slovenskej republiky.

**Tibor C A B A J**

predseda výboru

**Renáta Zmajkovičová**

overovateľ výboru

**príloha k uzn. č. 231 –tlač 778**

**1. K čl. I, 3. bod**

V § 1 ods. 2 sa na začiatku odseku vkladá slovo „Mesto“.

Upresnenie ustanovenia.

**2. K čl. I, 3. bod**

V § 1 ods. 2 sa vypúšťa slovo „vymedzenom“.

Vypustenie sa navrhuje z dôvodu nadbytočnosti.

**3. K čl. I, 3. bod**

V 3. bode sa vypúšťa veta: „V § 1 ods. 2 sa nad slovo „predpisov“ umiestňuje odkaz 1“.

Vyššie uvedený text je nadbytočný.

**4. K čl. I, 8. bod**

V § 3 ods. 1 sa vypúšťa slovo „Martin“.

Zosúladenie so zavedenou legislatívnou skratkou v § 1 ods. 1.

**5. K čl. I, 12. bod**

V § 4e sa vypúšťajú slová „kultúry Slovenskej republiky“.

Zosúladenie so zavedenou legislatívnou skratkou v § 3 ods. 2 (8. bod).

**6. K čl. I, 12. bod**

V 12. bode sa vypúšťa veta „V § 4c ods. 2 sa nad slovo „predpisov“ umiestňuje odkaz 3b.“ a veta „V § 4e sa nad slovo „predpisov“ umiestňuje odkaz 3c a nad slovo „právomoci“ odkaz 4.“.

Vyššie uvedený text je nadbytočný.